Na temelju članka 19. a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 126. Zakona o socijalnoj skrbi (“Narodne novine”, broj 18/22, 46/22, 119/22, 71/23, 156/23 i 61/25), članka 6. stavka 2. Zakona o zdravstvenoj zaštiti (“Narodne Novine” broj 100/18, 125/19, 147/20, 119/22, 156/22, 33/23 i 36/24), članka 32. i 33. Zakona o udrugama (“Narodne Novine” broj 74/14, 70/17, 98/19 i 151/22), članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika na 3. sjednici od 23. rujna 2025. godine, donosi

**O D L U K U o**

 **izmjenama i dopunama**

**Programa *Zdravstvene zaštite i pomoći socijalno ugroženim,***

***nemoćnim i* *drugim osobama Grada Šibenika za 2025. godinu***

1. U Programu zdravstvene zaštite i pomoći socijalno ugroženim, nemoćnim i drugim

osobama Grada Šibenika za 2025. g. („Službeni glasnik Grada Šibenika“, broj 12/24 ), u glavi I. UVODNI DIO stavku 1. iznos:„1.198.330,00 EUR“, mijenja se u iznos:„1.405.539,00 EUR“.

* U glavi II. OBLICI POMOĆI točki 2) PROGRAMI SOCIJALNE SKRBI podtočki A) iznos: „150.000,00 EUR“ mijenja se u iznos: „180.000,00 EUR“.
* U istoj glavi podtočki B) iznos: „184.110,00 EUR“ mijenja se u iznos: „299.110,00 EUR“, te se sveukupno iznos: „220.000,00 EUR“ mijenja u iznos: „335.000,00 EUR“.
* U istoj glavi podtočki C) iznos: „350.000,00 EUR“ mijenja se u iznos: „370.000,00 EUR.

- U istoj glavi podtočki E) iznos: „20.000,00 EUR“ mijenja se u iznos: „36.909,00 EUR“.

- U istoj glavi dodaju se nove točke F) i G) koje glase:

„ F) PILOT PROGRAM „SIGURAN PRIJEVOZ ZA ŽIVOT“ – Grad Šibenik priprema provedbu pilot projekta u kojem se organizira besplatni taksi prijevoz namijenjen onkološkim bolesnicima i njihovoj pratnji s prebivalištem na području Grada Šibenika. Prijevoz će se odvijati s kućne adrese do Opće bolnice Šibenik, isključivo na specifične hematološko-onkološke terapije i natrag kući a provedba će početi u siječnju 2026. godine. Ova mjera ima za cilj olakšati pristup liječenju i osigurati siguran, dostojanstven prijevoz za teško oboljele sugrađane. Priprema provedbe projekta odnosi se na troškove troškove dizajna i tiska kupona za prijevoz i informativnih letaka. Iznos: 7.000,00 EUR.”.

 „G) PILOT PROGRAM „SILVER KARTICA POGODNOSTI“- Grad Šibenik priprema provedbu programa u okviru kojega će „silver kartica pogodnosti” biti dostupna svim umirovljenicima starijima od 65 godina s prebivalištem na području Grada Šibenika neovisno o primanjima. Kartica će omogućavati ostvarivanje raznih pogodnosti u kulturi, sportu, obrazovanju i zdravstvu u javnim ustanovama kojima je osnivač Grad Šibenik, ali i kod drugih pružatelja usluga na području grada. Projekt započinje u siječnju 2026. godine, a u pripremnoj fazi projekta sve pogodnosti bit će objedinjene na jednom mjestu u informativnoj brošuri koju će Grad posebno tiskati za korisnike. Iznos: 10.000,00 EUR.”.

- U istoj glavi sveukupno iznos: „834.000,00 EUR“ mijenja u iznos: „1.032.909,00 EUR“

- u glavi III. iznos : „285.000,00 EUR“ mijenja se u iznos: „293.300,00 EUR“.

1. Ova Odluka stupa na snagu dan nakon objave u „Službenom glasniku Grada

Šibenika.“

KLASA: 550-03/23-01/01

URBROJ: 2182-1-05/1-25- 7

Šibenik, 23. rujna 2025.

GRADSKO VIJEĆE GRADA ŠIBENIKA

PREDSJEDNIK

 dr. sc. Dragan Zlatović,v.r.

.